1926 Allohvitseride kooli õppepataljon – nooremallohvitser,
1942 Tallinna Politseikool – konstaabel
#000001
1927 Petseri piirivalvekordon-piirivalvur, elukoht – Podubnõi küla
1933 – 1941 Vastse-Roosa piirivalvekordon-piirivalvur, elukoht – Lääniste talu,
1942-1944 konstaabel Lalsis, langes lahingus punaste dessantväelastega 21.02.1944. a.
#000002
Tundsin oma isa kui karmi ja õiglast piirivalvurit. Et elasime peremehe majas, arvas peremees, et võib piiri ületada ka salaja. Suur oli tema solvumine, kui isa ta tabas ja ta pidi trahvi maksma. 1940. aasta 23. juunil heiskas isa riigilipu. See ei meeldinud kohalikule punasele aktivistile Jaan Tammele, kes käskis lipu langetada. Siis proovis seda teha Tamm ise, aga isa viskas ta aiast välja. 1941. aasta 13. juuni öösel teatati isale, et meie pere järele on saadetud auto Siberisse viimiseks. Peale seda võttis isa püssi ja läks autole teele vastu. Peale lasku pööras auto tagasi ja meile jäi see sõit ära. Aga Vastse-Roosa Algkooli juhataja Theodor Petai, kes oli minu esimene õpetaja, viidi ära koos perega. Koolijuhataja mõrvati 1942. aastal Siberis. Lalsi Algkooli juhataja, kes oli minu teine õpetaja, langes koos minu isaga lahingus punaste okupantide vastu Lalsis 1944. a. Peale isa surma tuli isa asendama isa sõber Peeta Maiel politseikooli ja tuli konstaabliks Lalsi. Peet Meielil õnnestus koos perega põgeneda USA-sse.
Minu isa sängitati Põltsamaa linna kalmistule, ära saatsid sõbrad ja teenistuskaaslased.
#000004